Kvenfélag Borgarness er 80 ára um þessar mundir . Af því tilefni ákváðu kvenfélagskonur að færa Dvalarheimil aldraðra í Borgarnesi að gjöf tvo stóla sérútbúna fyrir aldraða . “ Þessi stólar koma sér ákaflega vel fyrir okkur og kunnum við kvenfélaginu bestu þakkir fyrir . Einnig vil ég nota tækifærið og þakka hinum ýmsu kvenfélögum og öðrum félagasamtökum úr héraðinu sem reglulega styðja við bakið á okkar starfsemi með góðum gjöfum , framlögum og vinarhug , ” sagði Björn Bjarki Þorsteinsson , framkvæmdastjóri DAB í samtali við Skessuhorn . Kvenfélagskonur halda einnig þeim sið að koma í heimsókn á dvalarheimilið í byrjun aðventu og færa heimilinu góðar gjafir , svo sem jólaóróa og jólarósir sem prýða borðsal heimilisins á aðventunni .